《水帘》
宋代·张灏

朝来雨急飞瀑雄，黑云压屋江挂虹。晚来雨定瀑亦小，散作水镂锵帘栊。

垂檐初似玉成缀，触石但见珠跳空。嗟哉山泉一物耳，朝态莫状不尔穷。

乃知造物解戏人，千变万化顷刻中。吾恐文章要如此，好把泉源驱笔锋。

作者简介：张灏，字子文（《全蜀艺文志》卷九），遂宁（今四川潼南西北）人。光宗绍熙四年（一一九三）进士。宁宗庆元中知云安军。事见清道光《夔州府志》卷二四。今录诗二首。